Brud vad o-deus ar skoliou Diwan e-touez an dud, peogwir emaint 82% o soñjal eo war ar re yaouank a zo hirio er skoliou diou-yezeg a zo da gonta evid ma pado ar brezoneg. Pez a zo gwir  en eur mod. Med a-eneb ema al lodenn vrasa deuz ar Vretoned (2 diwar 3 anezo) evid ma vefe kenteliet ar yez dre red er skoliou. Daoust da ze, eo kresket deuz eun tamm mad an niver deuz ar re a zo a-du gand eur seurt mennoz, peogwir ne oa nemed 7% e 1997, hag ez eus bremañ 12% a zo krenn a-du, ha 22% all hag a vefe kentoh a-du. E Breiz-Izel eo ez eus ar muia a dud a-du gand kelennadurez dre red ar brezoneg (38%), hag e Breiz-Uhel ar muia a-eneb (71%).